
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	26.05.2026.
	
	Nr. RD-26-185-ir


	Par satiksmi pasākuma laikā


Saskaņā ar Ceļu satiksmes likuma 4. panta pirmo daļu un Ministru kabineta 02.06.2015. noteikumu Nr. 279 “Ceļu satiksmes noteikumi” 98. punktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, ņemot vērā SIA “Vecāku organizācija” 17.02.2026. iesniegumu par publisku pasākumu “Bērnu dienas festivāls”:
1. Ņemt vērā, ka Doma laukumā 31.05.2026. no plkst. 11.00 līdz plkst. 18.00 norisināsies pasākums “Bērnu dienas festivāls”.

2. Noteikt, ka pasākuma teritorijas aprīkojuma uzbūves un nobūves laikā no 30.05.2026. plkst. 17.00 līdz 31.05.2026. plkst. 23.00 tiks atļauta pasākuma organizatoru transportlīdzekļu ar speciālām SIA “Vecāku organizācija” izsniegtām atļaujām (paraugs pielikumā) iebraukšana un stāvēšana Doma laukumā.

3. Par pasākuma norisi atbilstoši savai kompetencei atbild SIA “Vecāku organizācija” pārstāve Inga Akmentiņa-Smildziņa (tālrunis 26466250, e-pasts: inga@vecakuorganizacija.lv).
4. Pasākuma “Bērnu dienas festivāls” organizatore – SIA “Vecāku organizācija” nodrošinās:

4.1. operatīvā transporta satiksmi;

4.2. sabiedrisko kārtību pasākuma norises vietā norādītajā laikā;

4.3. 1. punktā minētās teritorijas sakopšanu pasākuma laikā un pēc pasākuma norises beigām.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē pasākuma “Bērnu dienas festivāls” laikā publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.
	Rīgas pilsētas izpilddirektors 
	J.Lange

